
ОСНОВНОМ СУДУ У ТРЕБИЊУ   

	Окружно јавно тужилаштво у Требињу на основу члана 43. став 2. тачка ж) и чланова 241. и 242. Закона о кривичном поступку Републике Српске („Службени гласник Републике Српске“, број: 53/12, 91/17, 66/18 и 15/21), у даљем тексту: ЗКП РС, подиже:


О П Т У Ж Н И Ц У

	ПРОТИВ:
      
Л. М..1997. 

	Што је:

	Дана 28.07.2025. године, око 10,00 часова, у спаваћој соби породичне куће која се налази у Љубињу, улица … примјеном насиља, дрским понашањем угрозио спокојство, тјелесни интегритет и душевно здравље члана своје породице, свјестан свога дјела чије извршење је и хтио, тако што је налазећи се у соби на кревету гдје је спавао, када је у ту собу ушла његова супруга Л.Н.како би га пробудила и позвала га на доручак, када је дошла до кревета на којем је лежао осумњичени позвала га је да устане, а на те њене ријечи осумњичени јој је рекао да изађе из собе, да ће је ударити ако не изађе, оштећена га је поново замолила да устане, након чега ју је осумњичени ударио два пута отвореним дланом у предјелу лица, након тог догађаја оштећена заједно са троје малољетне дјеце је напустила кућу и отишла у Требиње код родбине. 

	Дакле, примјеном насиља, дрским понашањем угрозио спокојство, тјелесни интегритет и душевно здравље члана своје породице. 

	Чиме да је починио кривично дјело Насиље у породици или породичној заједници из члана 190. став 1. Кривичног законика Републике Српске.

